CELEX: 32018R0164
Language: lt
Date: 2018-02-02 00:00:00
Title: 2018 m. vasario 2 d. Tarybos įgyvendinimo reglamentas (ES) 2018/164, kuriuo įgyvendinama Reglamento (ES) 2015/735 dėl ribojamųjų priemonių atsižvelgiant į padėtį Pietų Sudane 22 straipsnio 1 dalis

3.2.2018   
            
            
               LT
            
            
               Europos Sąjungos oficialusis leidinys
            
            
               L 31/1
            
         TARYBOS ĮGYVENDINIMO REGLAMENTAS (ES) 2018/164
   2018 m. vasario 2 d.
   kuriuo įgyvendinama Reglamento (ES) 2015/735 dėl ribojamųjų priemonių atsižvelgiant į padėtį Pietų Sudane 22 straipsnio 1 dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2015 m. gegužės 7 d. Tarybos reglamentą (ES) 2015/735 dėl ribojamųjų priemonių atsižvelgiant į padėtį Pietų Sudane, kuriuo panaikinamas Reglamentas (ES) Nr. 748/2014 (1), ypač į jo 22 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:
   
               (1)
            
            
               2015 m. gegužės 7 d. Taryba priėmė Reglamentą (ES) 2015/735;
            
         
               (2)
            
            
               atsižvelgiant į vis blogėjančią humanitarinę ir saugumo padėtį Pietų Sudane ir nepakankamas kai kurių subjektų pastangas remti taikos procesą, kaip rodo nuolatiniai 2017 m. gruodžio 21 d. pasirašyto Karo veiksmų nutraukimo susitarimo pažeidimai, į Reglamento (ES) 2015/735 II priede pateiktą asmenų ir subjektų, kuriems taikomos ribojamosios priemonės, sąrašą turėtų būti įtraukti trys asmenys;
            
         
               (3)
            
            
               todėl Reglamento (ES) 2015/735 II priedas turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) 2015/735 II priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario 2 d.
      
         
            Tarybos vardu
         
         
            Pirmininkė
         
         E. ZAHARIEVA
      
   
   
      (1)  OL L 117, 2015 5 8, p. 13.
   
   
      PRIEDAS
      Į Reglamento (ES) 2015/735 II priede pateiktą sąrašą įtraukiami šie asmenys:
      
         
                      
                  
                  
                     Vardas ir pavardė
                  
                  
                     Identifikuojamoji informacija
                  
                  
                     Priežastys
                  
                  
                     Įtraukimo į sąrašą data
                  
               
                     „1.
                  
                  
                     Paul Malong
                  
                  
                     Gimimo data: 1962 m. sausio 2 d.; 1960 m. balandžio 12 d.; 1960 m. gruodžio 4 d.; 1960 m. sausio 30 d.
                     Gimimo vieta: Malualkon, Sudanas; Malualkon, Pietų Sudanas; Warawar, Sudanas; Warawar, Pietų Sudanas.
                  
                  
                     Iki 2017 m. gegužės mėn. Paul Malong buvo Sudano liaudies išlaisvinimo armijos (SPLA) generalinio štabo viršininkas. Nors ir nušalintas iš šių pareigų, jis tebėra labai įtakingas asmuo, nes vadovauja kelioms nereguliariosioms karinėms pajėgoms, turi SPLA jam lojalių žmonių ir turi didelį patronažo tinklą. Jo įtaką taip pat rodo tai, kad 2017 m. spalio mėn. aukšto rango karininkai (įskaitant pulkininką leitenantą Chan Garang) mėgino jėga išlaisvinti P. Malong iš namų arešto; 2018 m. sausio mėn. Prezidentas S. Kiiras apkaltino P. Malong, kad jis rengia mobilizaciją karui. Malong taip pat vadovavo pajėgoms, kurios įvykdė šiurkščius žmogaus teisių pažeidimus, įskaitant kėsinimąsi į civilius gyventojus ir jų žudymą bei didelius kaimų sugriovimus.
                  
                  
                     2018 2 3
                  
               
                     2.
                  
                  
                     Michael Makuei Leuth
                  
                  
                     Gimimo data: 1947 m.
                     Gimimo vieta: Bor (Boras), Pietų Sudanas; Bor (Boras), Sudanas.
                  
                  
                     Nuo 2013 m. Michael Makuei Leuth eina Informavimo ir transliavimo ministro pareigas ir buvo vyriausybės delegacijos Tarpvyriausybinės vystymosi institucijos (IGADE) taikos derybose atstovas spaudai. Makuei trukdė politiniam procesui Pietų Sudane, visų pirma kliudydamas įgyvendinti 2015 m. rugpjūčio mėn. Susitarimą dėl konflikto sprendimo Pietų Sudane (ARCSS), nes darė kurstančius viešus pareiškimus ir kliudė ARCSS Jungtinio stebėsenos ir vertinimo komiteto darbui, taip pat trukdė kurti ARCSS pereinamojo laikotarpio teisingumo institucijas. Be to, jis trukdė vykdyti JT regioninių apsaugos pajėgų operacijas. Makuei taip pat atsakingas už šiurkščius žmogaus teisių pažeidimus, įskaitant saviraiškos laisvės apribojimus.
                  
                  
                     2018 2 3
                  
               
                     3.
                  
                  
                     Malek Reuben Riak
                  
                  
                     Pareigos: generolas leitenantas.
                     Gimimo data: 1960 m. sausio 1 d.
                     Gimimo vieta: Yei (Jėjus), Pietų Sudanas.
                  
                  
                     Nuo 2017 m. gegužės mėn. Malek Reuben Riak eina kariuomenės vado pavaduotojo ir Vyriausybinės armijos generalinio inspektoriaus pareigas. Prieš tai jis ėjo SPLA štabo viršininko pavaduotojo mokymo klausimais (2016 m. kovo mėn.–2017 m. gegužės mėn.) ir SPLA vado pavaduotojo (2013 m. sausio mėn.–2016 m. kovo mėn.) pareigas. Eidamas kariuomenės vado pavaduotojo pareigas jis atliko esminį vaidmenį perkant armijai ginklus.
                     JT ekspertų grupė nustatė, kad Malek Reuben Riak buvo aukšto rango karininkas, atsakingas už 2015 m. balandžio mėn. vyriausybės puolimo Vienybės vilajoje vykdymo planavimą ir priežiūrą. Buvo padaryti šiurkštūs žmogaus teisių pažeidimai, be kita ko, sistemingas kaimų ir infrastruktūros naikinimas, priverstinis vietos gyventojų perkėlimas, beatodairiškas civilių gyventojų žudymas ir kankinimas, plačiai naudojamas seksualinis smurtas, įskaitant seksualinį smurtą prieš pagyvenusius žmones ir vaikus, taip pat vaikų grobimas ir verbavimas būti kariais. Šis puolimas, įvykdytas vyriausybei ir opozicijai vedant taikos derybas, smurto veiksmais trukdė politiniam procesui.
                  
                  
                     2018 2 3“